CELEX: 62015TN0327
Language: fi
Date: 2015-06-02 00:00:00
Title: Asia T-327/15: Kanne 2.6.2015 – Helleenien tasavalta v. komissio

24.8.2015   
            
            
               FI
            
            
               Euroopan unionin virallinen lehti
            
            
               C 279/42
            
         Kanne 2.6.2015 – Helleenien tasavalta v. komissio
   (Asia T-327/15)
   (2015/C 279/52)
   Oikeudenkäyntikieli: kreikka
   
      Asianosaiset
   
   
      Kantaja: Helleenien tasavalta (asiamiehet: G. Kanellopoulos, O. Tsirkinidou ja A.E. Vasilopoulou)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               Komission 25.3.2015 antama, numerolla K (2015) 1936 lopullinen tiedoksiannettu täytäntöönpanopäätös 7 2 1 05  592,41 euron suuruisen ”rahoituskorjauksen soveltamisesta EMOTR:n ohjausosaston osaan – Toimintaohjelmaa 2000GR061RO021 CCI (Kreikka – Tavoite 1 – Maaseudun rakenneuudistus) koskevat suuntaviivat”, on kumottava.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kumoamisperusteeseen.
   
               1)
            
            
               Ensimmäisessä kumoamisperusteessa väitetään, ettei riidanalaisella päätöksellä ole oikeudellista perustaa, koska asetus (EY) N:o 1260/1999 (1), jonka perusteella se annettiin, on EMOTR:n ohjausosastoa koskevilta osiltaan kumottu (ensimmäisen perusteen ensimmäinen osa); joka tapauksessa oikeudelliset perusteet kyseisen asetuksen 39 artiklaan vetoamiselle puuttuvat (ensimmäisen perusteen toinen osa).
            
         
               2)
            
            
               Toisessa toissijaisessa kumoamisperusteessa väitetään, että riidanalaista päätöstä annettaessa on ylitetty komission ajallinen toimivalta (toisen perusteen ensimmäinen osa), sillä se on annettu määräajan päätyttyä ja olennaisia menettelymääräyksiä rikkoen ja kontradiktorista periaatetta sekä Helleenien tasavallan puolustautumisoikeuksia loukaten (toisen perusteen toinen osa).
            
         
               3)
            
            
               Kolmannessa kumoamisperusteessa väitetään, että riidanalainen päätös on oikeusvarmuutta ja jäsenvaltion luottamuksensuojaa koskevien periaatteiden vastainen.
            
         
               4)
            
            
               Neljännessä kumoamisperusteessa väitetään, että riidanalaisella päätöksellä loukataan ne bis in idem-periaatetta, koska sillä on määrätty moninkertainen korjaus; joka tapauksessa määrätty rahoituskorjaus on ehdottomasti vääräsuhteinen, ja se olisi kumottava.
            
         
      (1)  Rakennerahastoja koskevista yleisistä säännöksistä 21.6.1999 annettu neuvoston asetus (EY) N:o 1260/1999 (EYVL L 161, s. 1).